Okresná prokuratúra Brezno 
Boženy Němcovej 3, 977 31 Brezno

Sp. zn. : 2 Pv 45/12/6603	Brezno, 20.3.2012
EEČ : 2-46-32-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Brezno
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako konatelia spoločnosti XXXXX za obdobie mesiacov august až september 2010 v zmysle zák. č. 461/2003 Z. z. o sociálnom poistení, pravidelne mesačne zrážali zo mzdy svojich zamestnancov poistné na nemocenské poistenie a dôchodkové zabezpečenie, avšak takto zrazené poistné v celkovej sume 2570,30 € neodviedli na účet Sociálnej poisťovne pobočka Banská Bystrica,
Právna veta:
lebo zanikla trestnosť činu
Odôvodnenie:
	Vyšetrovateľ OR PZ OKP v Brezne uznesením č. ORP-510/OEK-BR-2011 zo dňa 25.01.2012 začal trestné stíhanie a zároveň vzniesol obvinenie XXXXX a XXXXX za prečin neodvedenia dane a poistného podľa § 277 ods. 1 Tr. zák., na tom skutkovom základe, že ako konatelia spoločnosti XXXXX, za obdobie mesiacov august až september 2010 v zmysle zák. č. 461/2003 Z. z. o sociálnom poistení, pravidelne mesačne zrážali zo mzdy svojich zamestnancov poistné na nemocenské poistenie a dôchodkové zabezpečenie, avšak takto zrazené poistné v celkovej sume 2570,30 € neodviedli na účet Sociálnej poisťovne pobočka Banská Bystrica.

	V priebehu prípravného konania boli vypočutí obv. XXXXX, obv. XXXXX, svedok XXXXX a bol zadovážený potrebný listinný materiál.
                                                           
	Na č.l. 21 spisového materiálu sa nachádza fotokópia prevodného bankového príkazu Slovenskej sporiteľne a. s. Banská Bratislava, z ktorého je zrejmé, že obvinení v rámci exekučného konania za spol. XXXXX na účet Sociálnej poisťovne - pobočka Banská Bystrica, uhradili dňa 13.12.2012 dlžné poistné v celkovej sume 2682,28 €. 

	XXXXX, zástupca Sociálnej poisťovne, pri výsluchu dňa 15.03.2012 uviedol, že podnikateľský subjekt uhradil poistné za zamestnancov v sume 2570,30 €, a to bankovými prevodmi dňa 24.02.2012 a dňa 08.03.2012. 

	Podľa § 86 písm. d/ Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zák., ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Nakoľko obvinení zaplatili do skončenia jeho vyšetrovania dlžné poistné v celom rozsahu, bolo potrebné uplatniť procesný postup v zmysle ustanovenia § 215 ods. 1 písm. g/ Tr. por. a trestné stíhanie proti nim zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor